Martin Arnesen

Martin Arnesen (født 1829 i Hof, død 1905 i Fredrikshald) var en norsk lærer og amatørarkeolog. Han var adjunkt og lærer ved Frederikshald skole. 

Arnesen fikk på 1860-tallet vite om funnene av helleristninger ved Tanum i Bohuslän, og fikk for seg at det kanskje kunne finnes liknende lokaliteter i Østfold. Han begynte å lete ute i terrenget, og i 1869 tilbrakte han sommeren på feltarbeid sammen med Anders Lorange. Allerede i 1871 kunne han sende en håndskrevet innberetning med egne tusjtegninger til Universitetets Oldsaksamling, han hadde da registrert 144 hittil ukjente helleristningsfelt. I 1877 var antallet kommet opp i 200. 

Etter dette ser det ut som interessen for helleristninger ga seg for Arnesens del. Men registreringene hans skulle bli  basis for alle senere arbeider med Østfolds helleristninger. 

Norske arkeologer